
Homo 


Homo (science Homo sapiens ) estas speco de 
primato, el la familio de homedoj. La vorto 
«Homo» estas ankaŭ la nomo de genro, el kiu tiu 
speco estas la malunua membro. 

Ĝi estas konscia, pensema, parolkomunikema 
animalo, subjekto de socio-historia agado kaj 
kulturo. Ĝi estas genro el la familio homedoj. E1 
la genro Homo nun vivas nur la specio Homo 
sapiens, karakterizata per vertikala teniĝo, racia 
inteligento kaj parolkapablo. Distinga karakterizo 
de la homo estas lia uzo de altnivela lingvo , lia 
kulturo kaj lia kapablo fari kompleksajn 
laborilojn kaj uzi ilin por influi la ĉirkaŭan 
medion (cetere aliaj animaloj, kiel la ĉimpanzo 
kapablas uzi simplajn ilojn). 

La homo aperis rezulte de komplikaj kaj 
longdaŭraj historio-evoluaj procesoj (Vidu: 
Prahomo). La homo de moderna speco (Homo 
sapiens - "Homo saĝa") aperis antaŭ ĉirkaŭ 150 
000 - 200 000 jaroj, laŭ iuj donitaĵoj eĉ pli frue. 

La ĉefkonceptojn, rilatajn al homo, oni povas 
distingi je tri niveloj: 

Homo 


Troveblo de fosilioj: Plejstoceno - Nun 


Bildo de viro kaj virino sur ŝildo sendita en la interstelan 
spacon kun la kosmoŝipo Pioneer 11. 

_Biologia klasado 

Domanio: Eŭkariotoj Eukaryota 
Regno: Bestoj Animalia 

Filumo: Ĥorduloj Chordata 

Klaso: Mamuloj Mammalia 

Ordo: Primatoj Primates 

Familio: Homedoj Hominidae 
Genro: Homo Homo 

Specio: H. sapiens 

Dunomo 
Homo sapiens 
Linnaeus, 1758 
Konserva statuso 
Konserva statuso: Sekura 
Aliaj Vikimediaj projektoj 















































Eksteraj ligiloj 


Homo, kiel viva estaĵo 


Ĝis en la malfruaj 1980-aj jaroj orangutanoj, goriloj kaj ĉimpanzoj estis kunigitaj en la familio de la 
homsimioj (Pongidae ) kaj kontraŭstaris la familion de la veraj homoj (Hominidae ). Pro genetikaj komparoj 
oni tamen pruvis, ke ĉimpanzoj kaj goriloj estas pli parencaj al homoj ol al orangutanoj. De tiam oni kunigis 
homojn, ĉimpanzojn kaj gorilojn, kune kun iliaj fosiliaj prauloj al kuna taksono ( Homininae ), kiu staras apud 
la taksono de la orangutanoj (Ponginae). 

Plenkreska homo havas tipan korpoalton inter 150 cm kaj 200 cm. Kiel ĉe aliaj vertebruloj, la korpo 
struktureblas anatomie en muskoloskeletan sistemon, internajn organojn, nervann kaj sensan sistemojn. 

Unika inter parencaj specioj estas ĉefe la seksorganoj de la homo kaj la hararo, kiu povas, almenaŭ dum 
kelkaj jaroj, seninterrompe kreski. 


Homiĝo 

Okupiĝas pri la evoluhistorio de la homaro de la komenco ĝis la nuntempa homo la paleoantropologio, la 
arkeologio kaj la genetiko, kiu liveras gravajn datumfontojn por esploro. Multaj procedoj rilate al homiĝo el 
simiosimilaj prauloj, verŝajne en orienta Afriko, ankoraŭ ne tute klaras. 

Krom la biologia evoluo, tamen gravas al la homo ankaŭ lia kultura evoluo, kiu baziĝas ĉefe je la evoluo de 
la lingvo. La kultura evoluo de fruaj prauloj de la moderna homo estis dum jarcentmiloj preskaŭ sama. Nur 
post la estiĝo de la moderna homo plirapidis la kultura evoluo, ĝis kiam fine de la lasta glaciepoko homoj 
unufoje grandskale ŝanĝis sian medion per la estiĝo de agrikulturo kaj bestbredado. 

La evoluo de la homo al homo sapiens verŝajne estiĝis tra specioj, kiuj almenaŭ similis la jenajn: 
Ardipithecus ramidus, Australopithecus afarensis, Homo rudolfensis / Homo habilis kaj Homo ergaster / 
Homo erectus. 


Genetika parenceco 



1 . 2 % 


1 , 6 % 


Prozentuale Jnterschiede der Basenpaare 
zvvtschen Mensch und Menschenaffen 


Procentaj diferencoj de la bazaj 
paroj inter homoj kaj homedoj. De 
maldekstre dekstren: orangutanoj, 
goriloj, homoj, bonoboj kaj 
ĉimpanzoj 


La homa genaro, kiel tiu de ĉiu eŭkarioto) entenas kaj kodigajn kaj 
ne-kodigajn DNA-sekvencojn, kiuj ofte homologas al tiuj de 
parencaj vivuloj kaj kiuj ofte estas tute identaj al la DNA-sekvencoj 
de tre parencaj specioj, kiel tiuj de la grandaj simioj. Genetikaj 
analizoj evidentigis, ke la genetika diverseco estas ĉe la homo, 
kompare al aliaj homedoj, malgranda. Tion fakuloj klarigas per la 
portempe tre malalta populacio (ĉerande de formorto).^ Laŭ la 
simileco de la DNA-sekvencoj de diversaj specioj eblas kalkuli la 
parencecon inter ili: tiel evidentigis genetikaj analizoj, ke bonoboj, 
ĉimpanzoj, goriloj kaj orangutanoj (laŭ tiu vico) estas la plej 
proksimaj parencoj de la homo. 

Publikiĝis esploro en la jaro 2010, kiu evidentigas, ke 1 ĝis 4 
procentoj de la DNA de Neandertala homo atingis la genprovizon de 
ne-afrikaj homoj pere de genfluoJ 2 ^ 




























Disvastiĝo de la moderna homo sur la tero 

Kontraŭe al pluraj teorioj de la arkaika homo sapiens troviĝis kraniaj ostoj de homo sapiens idaltu el 
Etiopujo de antaŭ 160.000 jaroj. Tio estas la plej malnova fosilio sendube ligita al la biologia moderna 
homo. Pli multaj el tiaj trovaĵoj datiĝas de antaŭ 100.000 jaroj. Ĉiuj nuntempaj homoj estas tre proksimaj 
parencoj, pli proksimaj ol aliaj biologiaj specioj, kiel evidentigis molekulbiologiaj esploroj ĉe RRNA kaj 
mitokondria DNA. La plej grandaj diferencoj troveblas ene de la afrika populacio. Populacioj ekster Afriko 
estas, krom kelkaj grupoj elmigrintaj nur relative malfrue el Afriko - genetike tre samformaj. Multaj trovaĵoj 
subtenas la tiel nomatan teorion "el Afriko", laŭ kiu la disvastiĝo de la homo estiĝis sur la afrika kontinento. 
Dum longa tempo la specio vivis en Afriko samepoke kiel la Neandertala homo en Eŭropo, kiu estis aparte 
adaptita al la vivo en mezaj ĝis arktaj regionoj. 

Unue en la proksima oriento, ekde la frua ŝtonepoko ankaŭ en Eŭropo, vivis Neandertaluloj kaj homo 
sapiens samtempe en la samaj regionoj. Tiu kunvivado daŭris ĉirkaŭ 60.000 jarojn en la proksima oriento 
kaj apenaŭ 10.000 jarojn en Mezeŭropo. Sciencistoj supozis ĝis nun, ke la disvastiĝo de homo sapiens de la 
Balkana montaro ĝis la Ibera duoninsulo daŭris ĉirkaŭ 7.000 jarojn. Paul Melars de la Universitat o de 
Kembriĝo raportis en la jaro 2006 en la scienca ĵurnalo Nature, ke necesis verŝajne nur 5.000 jaroj. Iuj 
grupoj disvastiĝis laŭ la Pada Ebenaĵo en Italujo, aliaj elektis la vojon tra la valo de la Danubo, ankaŭ aliaj 
atingis preskaŭ Siberion. 

La disvastiĝrapido estis meze po 400 metroj jare. La atlantikan marbordon de la ibera duoninsulo atingis 
homo sapiens plej frue antaŭ 41.000 jaroj, eble pli malfrue. Novaj scioj devenas de reviziitaj rezultoj de 
karbondatumoj (C14-datado), laŭ kiuj ankaŭ verŝajnas pli mallonga kunviva epoko kun Neandertaluloj en 
Eŭropo. Sed ĉar el la epoko antaŭ pli ol 30.000 jaroj ekzistas nur unu eŭropa ostotrovaĵo de homo sapiens, 
tio estas ĉirkaŭ 31.000 jarojn maljuna kranio el Ĉeĥio, mankas komparelementoj. La supoze ĝis 40.000 
jarojn aĝaj trovaĵoj el Cro-Magnon kaj Schwaben evidentiĝis fakte maksimume 30.000 jarojn (Cro-Magnon) 
kaj 5.000 jarojn (Schwaben) aĝaj post radiokarbona ekzameno. Iuj kulturaĵoj, kiaj la ekstera formo de ŝtonaj 
iloj kaj grotdesegnaĵoj, ŝajne pli similiĝis en regionoj de kunvivado. 

Laŭ niaj scioj malverŝajnas, ke la du specioj multe miksiĝis: la plej multaj fosilioj montras rekte rekoneblajn 
morfologiajn diferencojn. La plej novaj molekulgenetikaj analizoj de mitokondria DNA kontraŭas miksiĝon 
de la du specioj. La nuntempe jam vasta trovaĵaro, ĉefe el la proksima oriento, montras kunvivadon de tiuj 
genetike tre malsamaj biologiaj specioj. Ili konis unu la alian, sed ne emis miksiĝi, aŭ se jes, tiam ni ne scias 
pri eblaj idoj. En la proksima oriento ili laŭvice plurfoje setlis en la samaj lokoj. 

Alternativa, antaŭe disvastiĝinta teorio supozas, ke homo sapiens evoluis en diversaj lokoj de la tero el homo 
erectus. Laŭ la plej lastaj molekulagenetikaj esploroj, tiu teorio estas ege malverŝajna. 

Taksonoj 

■ Homo antecessor 

■ Homo erectus 

■ Homo ergaster 

■ Homo habilis 

■ Homo heidelbergensis 

■ Homo neanderthaiensis 

■ Homo sapiens alternative Homo de Kro Magnon 


Homo, kiel racia estaĵo 


Percepto - Emocio - Volo - Animo - Agado 




Homo, kiel socia estaĵo 


Persono - Familio - Sociaj Rilatoj - Laboro - Ripozo 

La nocio "Homo" estas neapartigebla disde la socio, kie li kunvivas kaj kies parto li estas, kaj ankaŭ disde 
kulturo, scienco, ekonomio kaj aliaj agadsferoj. Vidu ankaŭ: homaro. 

En Esperanto 


Marjorie Boulton, en sia mikspota libro Faktoj kaj fantazioj, dediĉas ties lan ĉapitron similtitolan "Faktoj 
kaj fantazioj" al komentoj kaj priskriboj de homoj, ĉefe en komparo kun aliaj animaloj 

Proverboj 

Ekzistas pluraj proverboj pri homo en la Proverbaro Esperanta de L. L. Zamenhof, inter ili^: 

Fiŝo serĉas dronon, homo serĉas bonon. 

En infano vidiĝas, kia homo fariĝos. 

Kiom da homoj, tiom da gustoj. 



Bildaro 

Vidu ankaŭ 


■ Antropologio 




































■ Humanismo 

■ Kreivo 

■ Psikologio 

■ Sociologio 

■ Homodelajaro 

■ Homa Korpo 

■ Sano 

■ Nutrado 

■ Loĝado 

■ Vesto 

■ Homaj malsanoj 

■ Homa anatomio 

■ Viro 

■ Virino 

Eksteraj ligiloj 

■ angle Taksonomio de loĝantaj simioj (http://www.mnsu.edu/emuseum/biology/primates/primate 
_order.html) 

Ĉi tiu paĝo estis lastafoje redaktita je 20:30,13 jul. 2020. 

La teksto disponeblas laŭ la permesilo Krea Komunaĵo Atribuite-Samkondiĉe 3.0 Neadaptita; eble aldonaj kondiĉoj 
aplikeblas. Vidu la uzkondiĉojn por detaloj. 






